Радой Киров
Бабина игра

chitanka.info

Свойте баби веднъж децата

завели в гората.

Там децата бързо заспали,

а бабите си играли:

По поляна зелена

скача баба Елена.

Баба Дона в тревата

през глава се премята.

А пък баба Тодора,

се катери на бора.

На ухото с иглика,

баба Мика им вика:

— Ха, елате сегичка

да играем на жмичка!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.